rejauldu/bengali-wikipedia huggingface dataset:
থাম্ব| কয়েকটি রোধক। রোধকের রোধের মান এর গায়ে অঙ্কিত "কালার কোড" দ্বারা ও'মে প্রকাশ করা হয়।  ওহম বা ও'ম (চিহ্ন: Ω, গ্রীক অক্ষর ওমেগা) হল রোধের SI বা আন্তর্জাতিক পদ্ধতির একক। বিখ্যাত জার্মান পদার্থবিজ্ঞানী ও গণিতবিদ জর্জ সায়মন ও'মের নামানুসারে এই এককের নামকরণ করা হয়েছে।   সংজ্ঞা  কোন পরিবাহীর দুই প্রান্তের বিভব পার্থক্যেরমান ১ ভোল্ট হলে তার মধ্য দিয়ে যদি ১ অ্যাম্পিয়ার তড়িৎ প্রবাহ চলে তবে সেই পরিবাহকের রোধকে ওহম (Ω) বলেBIPM SI Brochure: Appendix 1, p. 144।  গাণিতিক ভাবে -  এখানে,  Ω = ওহম V = ভোল্ট A = অ্যাম্পিয়ার m = মিটার kg = কিলোগ্রাম s = সেকেন্ড C = কুলম্ব J = জুল S = সিমেন্স  বাস্তবক্ষেত্রে তড়িৎ ও ইলেকট্রনিক্সের জগতে শুধু ওহমই নয়, ওহমের বেশকিছু গুনিতকও ব্যবহৃত হয়। যেমন মিলিওহম, কিলোওহম, মেগাওহম, গিগাওহম ইত্যাদি। The NIST Guide to the SI: 9.3 Spelling unit names with prefixes reports that IEEE/ASTM SI 10-2002 IEEE/ASTM Standard for Use of the International System of Units (SI): The Modern Metric System states that there are three cases in which the final vowel of an SI prefix is commonly omitted: megohm, kilohm, and hectare. "In all other cases in which the unit name begins with a vowel, both the final vowel of the prefix and the vowel of the unit name are retained and both are pronounced."।  ★ রোধের মান যদি এক হাজার ওহমের সমান বা অতিক্রম করে তাহলে তাকে এক হাজার দিয়ে ভাগ করলে যে মান পাওয়া যায় তাকে ততো কিলো ওহমের রোধ বলা হয়। যেমনঃ  ১০০০ ওহম = ১ কিলো ওহম।  ৫৬০০০০ ওহম = ৫৬০০০০÷১০০০ = ৫৬০ ওহম।  ★ রোধের মান যদি এক হাজার কিলো ওহম এর সমান বা অতিক্রম করে তবে তাকে এক হাজার দিয়ে ভাগ করলে যে মান পাওয়া যায় তাকে ততো মেগা ওহমের রোধ বলা হয়। যেমনঃ  ১০০০০০০ ওহম = ১০০০০০০÷১০০০ = ১০০০ ১০০০÷১০০০ = ১ মেগা ওহম (১০০০ কিলো ওহম)  ৯৫০০০০০ ওহম = ৯৫০০০০০÷১০০০ = ৯৫০০ ৯৫০০÷১০০০ = ৯.৫ মেগা ওহম।  ★ রোধের মান যদি এক হাজার মেগা ওহমের সমান বা অতিক্রম করে তবে তাকে এক হাজার দিয়ে ভাগ করলে যে মান পাওয়া যায় তাকে ততো গিগা ওহমের রোধ বলা হয়। যেমনঃ  ১০০০০০০০০০ ওহম = ১০০০০০০০০০÷১০০০ = ১০০০০০০ ১০০০০০০÷১০০০ = ১০০০ ১০০০÷১০০০ = ১ গিগা ওহম (১০০০ মেগা ওহম)  ৫৪৬০০০০০০০ ওহম = ৫৪৬০০০০০০০÷১০০০ = ৫৪৬০০০০ ৫৪৬০০০০÷১০০০ = ৫৪৬০ ৫৪৬০÷১০০০ = ৫.৪৬ গিগা ওহম।   রূপান্তর  তড়িৎ পরিবাহিতার এবং এডমিট্যান্সের এস আই একক হচ্ছে সিমেন্স (চিহ্ন: S)। এই সিমেন্সকে মো বলেও ডাকা হয়। মো হচ্ছে আসলে ইংরেজিতে ওহমকে বিপরীতক্রমে লিখে পাওয়া শব্দ (ohm → mho)। এর এককও ওহমের এককের বিপরীত - ℧।   তথ্যসূত্র    আরোও দেখুন   ও'মের সূত্র  রোধক  রোধকত্ব  তড়িৎ পরিবাহী  বিষয়শ্রেণী:তড়িৎ প্রকৌশল বিষয়শ্রেণী:পদার্থবিজ্ঞান বিষয়শ্রেণী:এসআই লব্ধ একক
আযরা আফতাব হলেন একজন পাকিস্তানি অভিনেত্রী। তিনি মঞ্জিল, লাগ এবং মাদিহা মালিহা নাটকে কয়েকটি চরিত্রে অভিনয় করার জন্য পরিচিত।   প্রাথমিক জীবন  আযরা ১৯৫৮ সালে ২৩ শে নভেম্বর পাকিস্তানের করাচিতে জন্মগ্রহণ করেছিলেন। তিনি করাচি বিশ্ববিদ্যালয় থেকে পড়াশোনা শেষ করেছিলেন এবং ১৯৯০ সালে অভিনয়শিল্পে যোগদান করেছিলেন।   কর্মজীবন  আযরা প্রথমবার ১৯৯০ সালে পিটিভির একটি নাটকে অভিনয় করেছিলেন। তিনি লাগ, মঞ্জিল, মোহাব্বত রূত যায়ে তো, ফরজ ও হাজারোঁ খোয়ায়িশেঁ এবং আসমানঁ পে লিখা নাটকে বিভিন্ন চরিত্রে অভিনয়ের জন্য খ্যাতি পেয়েছিলেন।   উল্লেখযোগ্য অভিনয়    টেলিভিশন    লাহোর জাংশন  লাগ (১৯৯৮-২০০০), আম্মা চরিত্রে  মঞ্জিল (২০০৬), খানম চরিত্রে  বিনতে আদম (২০১৩)  কানিজ (২০১৪)  পুল সিরাত (২০১৬), জাকিয়া চরিত্রে  ভাই (২০১৬-২০১৭), শাকিলা চরিত্রে  শায়দ (২০১৭-২০১৮)  সাতরঙ্গি (২০১৯)  বারিশ মে আগ (২০২০), বরিবিবি চরিত্রে   টেলিচলচ্চিত্র    ঘন্টি (২০২০), আপার ভূমিকায়   চলচ্চিত্র    হিজরত (২০১৬), মেহয়িশ চরিত্রে  ডার্লিং তেরে লিয়ে (২০১৮), নাজিয়া চরিত্রে   পুরস্কার ও মনোনয়ন    সেরা টিভি অভিনেত্রী হিসেবে লাক্স স্টাইল পুরস্কারে হাজারোঁ খোয়ায়িশেঁর জন্য ৭ম লাক্স স্টাইল পুরস্কারের জন্য মনোনীত  কোয়েটার সাংস্কৃতিক সংগঠন থেকে আজীবন কৃতিত্ব সম্মাননা   তথ্যসূত্র    বহিঃসংযোগ      বিষয়শ্রেণী:১৯৫৮-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর পাকিস্তানি অভিনেত্রী বিষয়শ্রেণী:পাকিস্তানি টেলিভিশন অভিনেত্রী বিষয়শ্রেণী:২১শ শতাব্দীর পাকিস্তানি অভিনেত্রী বিষয়শ্রেণী:পাকিস্তানি চলচ্চিত্র অভিনেত্রী
ডেক্সটপ লিনাক্স বলতে লিনাক্সের বিশেষ ডিস্ট্রিবিউশন সমূহকে বোঝানো হয় যা ডেক্সটপ পারসোনাল কম্পিউটার ব্যবহারকারীদের জন্য বিশেষভাবে তৈরী করা হয়। ডেক্সটপে ব্যবহার উপযোগী লিনাক্স ডিস্ট্রিবিউশনে বিশেষ কিছু বৈশিষ্ট সংযোজন করা হয়ে থাকে। উদাহরণ স্বরূপ বলা যায় গ্রাফিকাল ইন্টারফেস, দৈনন্দিন কাজের উপযোগী অ্যাপলিকেশন ইত্যাদি।  কিছু লিনাক্স ডিস্ট্রিবিউশন ডেক্সটপ ব্যবহারকারীদের উদ্দেশ্য করেই তৈরী করা হয়। তবে অধিকাংশক্ষেত্রেই লিনাক্সের অ্যাপলিকেশন সমূহ বিশেষ কোন প্লাটফর্মের উদ্দেশ্যে তৈরী করা হয় না। যেকোন প্লাটফর্ম থেকেই এটি ব্যবহার করা যায়। সাধারণভাবে এধরনের অপারেটিং সিস্টেম ইনস্টল করা সময় ব্যবহারকারীকে ডেক্সটপ এবং সার্ভার সংস্করণ থেকে নির্বাচন করার সুযোগ দেয়া হয়।   ইতিহাস  ঐতিহাসিকভাবে, ইউনিক্স এবং ইউনিক্স-লাইক অপারেটিং সিস্টেমসমূহ মূলত সার্ভার, মেইনফ্রেম, এবং ওয়ার্কস্টেশনে ব্যবহার উপযোগী করে তৈরী করা হত। সেই সময় এই কম্পিউটারসমূহ বিভিন্ন বাণিজ্যিক এবং বৈজ্ঞানিক কাজে ব্যবহার করা হত। ৯০এর দশকের শুরুর দিকে ম্যানড্রেকসফট এর মত লিনাক্স ডিস্ট্রিবিউশন প্রস্তুতকারী প্রতিষ্ঠানসমূহ ডেক্সটপ কম্পিউটার এবং উচ্চমানের কনফিগারেশন নেই এমন কম্পিউটারে ব্যবহার উপযোগী লিনাক্স তৈরী শুরু করে।   ডেক্সটপ এনভাইরনমেন্ট   অ্যাপলিকেশন  thumb|সিন্যাপটক অধিকাংশ লিনাক্স ডিস্ট্রিবিউশনে এমন একটি প্রোগ্রাম (যেমন: সিন্যাপটক) দেয়া থাকে যেটি ব্যবহার করে খুব সহজেই ফ্রি সফটওয়্যারসমূহ ব্যবহার করা যাবে। প্রথমিকভাবে এখানে যে তালিকা দেয়া থাকে সেখানে আগে থেকে পরীক্ষা করা হয়েছে এবং ঐ নির্দিষ্ট ডিস্ট্রিবিউশনে সহজেই ব্যবহার উপযোগী সফটওয়্যারসমূহ অন্তর্ভুক্ত করা হয়ে থাকে। এখান থেকে মাউসের একটি ক্লিক করেই সফটওয়্যারসমূহ ডাউনলোড এবং ইনস্টল করা যায়। একটি ডিজিটাল সিগনেচারের মাধ্যমে নিশ্চিত করা হয় যে প্যাকেজটি ডাউনলোড করা হচ্ছে সেটি তৈরী করার পর কোন ধরনের পরির্তন করা হয়নি । এবং সাধারণভাবে প্যাকেজ ম্যানেজার সয়ংক্রিয়ভাবে প্যাকেজসমূহের উন্নততর সংস্করণ ইনস্টল করে থাকে।  ওয়াইন নামের সফটওয়্যারটি লিনাক্সে একটি বিশেষ উইন্ডোজ লেয়ার তৈরী করে যার ফলে উইন্ডোজ অপারেটিং সিস্টেমের সফটওয়্যার সমূহ লিনাক্সে ব্যবহার করা যায়। এছাড়াও প্রায় সকল লিনাক্স ডিস্ট্রিবিউশন ডুয়েলবুট এবং ভিজ্যুয়ালাইজেশন সমর্থন করে। এর ফলে একই কম্পিউটারে লিনাক্স এবং উইন্ডোজ পাশাপাশি ব্যবহার করা যায়।   ডেক্সটপ লিনাক্সের বছর   ব্যবহারিক দিক   ব্যবহারকারীর সংখ্যা   আরও দেখুন   তথ্যসূত্র    বহিঃসংযোগ   DesktopLinux.com  The Linux Desktop Myth  বিষয়শ্রেণী:লিনাক্স
ব্রুনা ক্যারম (জন্ম ২৬ জুলাই, ১৯৮৭) একজন মাল্টি-ইনস্ট্রুমেন্টাল ব্রাজিলীয় শিল্পী। তিনি ২০ বছরেরও বেশি সময় ধরে একজনসঙ্গীতশিল্পী। তিনি একজন গীতিকার, সুরকার, নৃত্যশিল্পী এবং একজন অভিনেত্রীও।      প্রাথমিক জীবন এবং শিক্ষা    ব্যক্তিগত জীবন  ক্যারাম সাও পাওলোতে থাকেন। তার একটি লেবানীয় পটভূমি রয়েছে।   কন্ঠ দেয়া ছাড়াও ক্যারাম অ্যাকর্ডিয়ন, পিয়ানো, গিটার এবং ক্যাভাকুইনহোও বাজাতে পারেন।    গুরুত্বপূর্ণ প্রভাব এবং উদাহরণ সম্পর্কে জিজ্ঞাসা করা হলে, ক্যারাম মারিয়া বেথানিয়া, এলিস রেজিনা, নে মাতোগ্রোসো, এলবা রামালোহ, লিজা মিনেলি এবং এডিথ পিয়াফের কথা উল্লেখ করেছেন।    তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:১৯৮৭-এ জন্ম বিষয়শ্রেণী:২১শ শতাব্দীর ব্রাজিলীয় গায়িকা বিষয়শ্রেণী:ব্রাজিলীয় গায়িকা-গীতিকার বিষয়শ্রেণী:ব্রাজিলীয় সঙ্গীতশিল্পী-গীতিকার বিষয়শ্রেণী:২১শ শতাব্দীর ব্রাজিলীয় সঙ্গীতশিল্পী
মুসলিম লীগ (কাইয়ুম) হচ্ছে পাকিস্তানের একটি বিলুপ্ত রাজনৈতিক দল। খান আব্দুল কাইয়ুম খান কাউন্সিল মুসলিম লীগ থেকে বের হয়ে যাওয়ার পর ১৯৭০ সালে পাকিস্তানের প্রথম সাধারণ নির্বাচনে অংশ নেওয়ার জন্য এই দল প্রতিষ্ঠা করেন। উক্ত নির্বাচনে দলটি ১৩৩টি আসনে প্রতিদ্বন্দ্বিতা করে ৪.৫% ভোট পেয়ে ৯টি আসনে জয়লাভ করে।   আরো দেখুন  জমিয়ত উলামায়ে ইসলাম (ফ)  মুসলিম লীগ (পাকিস্তান)  পাকিস্তান মুসলিম লীগ  কাউন্সিল মুসলিম লীগ  মুসলিম লীগের ভাঙ্গন   তথ্যসূত্র   বিষয়শ্রেণী:পাকিস্তানের রাজনৈতিক দল বিষয়শ্রেণী:মুসলিম লীগ বিষয়শ্রেণী:পাকিস্তানের বিলুপ্ত রাজনৈতিক দল
বোলোনিয়া বিশ্ববিদ্যালয় (, UNIBO) ইতালির বোলোনিয়া শহরে অবস্থিত একটি গবেষণা বিশ্ববিদ্যালয়। একটি ছাত্র সংগঠন সংস্থা ১০৮৮ সালে এটি প্রতিষ্ঠিত করে। বোলোনিয়া বিশ্ববিদ্যালয়ের প্রতিষ্ঠাকাল থেকে এর কার্যক্রম অবিচ্ছিন্নভাবে চলমান থাকার ফলে এটিকে বিশ্বের সবচেয়ে প্রাচীনতম বিশ্ববিদ্যালয় বলা হয়। এটি ডিগ্রি এবং উচ্চশিক্ষা প্রদানের ভিত্তিতেও বিশ্বের সর্বপ্রথম বিশ্ববিদ্যালয়। এটি ইতালির সবচেয়ে মর্যাদাপূর্ণ বিশ্ববিদ্যালয়গুলোর মধ্যে একটি। জাতীয়, আন্তর্জাতিক এবং ইউরোপিয়ান বিশ্ববিদ্যালয় র‌্যাঙ্কিংয়ে এটি প্রাথমিক অবস্থানে রয়েছে।  ব্যুৎপত্তি ইতিহাস   তথ্যসূত্র   বিষয়শ্রেণী:১১শ শতাব্দীতে ইতালিতে প্রতিষ্ঠিত বিষয়শ্রেণী:ইতালির বিশ্ববিদ্যালয় বিষয়শ্রেণী:বোলোনিয়ায় শিক্ষা বিষয়শ্রেণী:বোলোনিয়ার ভবন ও স্থাপনা বিষয়শ্রেণী:ইতালির চিকিৎসা শিক্ষাপ্রতিষ্ঠান বিষয়শ্রেণী:১১শ শতাব্দীতে প্রতিষ্ঠিত শিক্ষাপ্রতিষ্ঠান
কাঁঠালবাড়ী ইউনিয়ন বাংলাদেশের ঢাকা বিভাগের মাদারীপুর জেলার শিবচর উপজেলার একটি ইউনিয়ন যা ২৪টি গ্রাম নিয়ে গঠিত। কাঁঠালবাড়ী ইউনিয়নের উপর দিয়ে পদ্মা নদী, ময়নাকাটা নদী ও আড়িয়াল খাঁ নদী প্রবাহিত হয়েছে।   ভৌগোলিক উপাত্ত  কাঁঠালবাড়ী ইউনিয়নের মোট আয়তন ৯,১৭৯ একর বা ৩৭.১৫ বর্গ কিলোমিটার।। গ্রামের সংখ্যা ২৪টি। ঘরবাড়ির সংখ্যা ৪,১৩৬টি।  এ ইউনিয়নে হাট-বাজার রয়েছে ৪টি।   জনসংখ্যার উপাত্ত  বাংলাদেশের ২০১১ সালের আদমশুমারি অনুযায়ী কাঁঠালবাড়ী ইউনিয়নের ৪,১৩৬টি পরিবারে মোট জনসংখ্যা ১৯,৬১২ জন এবং প্রতি বর্গ কিলোমিটারে ৫২৮ জন লোক বাস করে। এদের মধ্যে ৯,৭১৬ জন পুরুষ ও ৯,৮৯৬ জন মহিলা এবং লিঙ্গ অনুপাত ৯৮। মুসলিম ধর্মালম্বী ১৯,৫১৯ জন ও হিন্দু ধর্মালম্বী ৯৩ জন।   শিক্ষা  ২০১১ সালের হিসেব অনুযায়ী কাঁঠালবাড়ী ইউনিয়নের সাক্ষরতার হার ৩৩.১% (পুরুষ ৩২.৯%, মহিলা ৩৩.২%)। এ ইউনিয়নে ৫টি মাদ্রাসা, ২টি মাধ্যমিক বিদ্যালয় এবং ৭টি সরকারি প্রাথমিক বিদ্যালয় রয়েছে।   তথ্যসূত্র   বিষয়শ্রেণী:শিবচর উপজেলার ইউনিয়ন
thumb|alt=Muzaffarnagar map till date 28 September 2011|বদায়ূঁ জেলার  মানচিত্র, ২৩ জুলাই ২০১২ অবধি, (২০১২ সম্ভল জেলা তৈরির পূর্বে)  বদায়ূঁ জেলা ভারতের উত্তরপ্রদেশ রাজ্যের একটি জেলা এবং বদায়ূঁ শহরটি জেলা সদর। বদায়ূঁ জেলা বেরেলি বিভাগের একটি অংশ। জেলাটি ৫১৬৮  বর্গ কি.মি. এলাকা জুড়ে বিস্তৃত। ব্রিটিশ ইতিহাসবিদ জর্জ স্মিথের মতে, বদায়ূঁর নামকরণ করা হয়েছিল কোলি যুবরাজ বুধের নামে।John Murray, The student's geography of India: the geography of British India : political and physical (George Smith: 1982), p. 180   ইতিহাস   এনসাইক্লোপিডিয়া ব্রিটানিকা একাদশ সংস্করণ বদায়ূঁ সম্বন্ধে লিখেছে:  ব্রিটিশ ভারতের একটি শহর ও জেলা, রোহিলাখণ্ড বিভাগের সংযুক্ত প্রদেশের। শহরটি সট নদীর বাম তীরের কাছে। জনসংখ্যা (১৯০১) ৩৯,০৩১। এখানে রয়েছে এক বিশাল দুর্গের ধ্বংসাবশেষ এবং খুব সুন্দর একটি মসজিদ, যার মাথায় গম্বুজ এবং ১২২৩ সালে নির্মিত। ঐতিহ্য অনুসারে, বাদুন প্রতিষ্ঠিত হয়েছিল প্রায় ৯০৫ সালে, এবং সম্ভবত ১২শ শতাব্দীর একটি শিলালিপি থেকে, বাদুনে রাজত্ব করা বারো রাঠোর রাজাদের নামের একটি তালিকা পাওয়া যায় (যার নাম ভোদাময়ূতা)। তবে এর সাথে যুক্ত প্রথম প্রামাণ্য ঐতিহাসিক ঘটনাটি ঘটে ১১৯৬ সালে,যখন কুতুবুদ্দিন আইবেক এটি দখল করেন। এর পরে এটি দিল্লি সাম্রাজ্যের উত্তর সীমান্তে একটি গুরুত্বপূর্ণ অঞ্চলে পরিণত হয়েছিল। ত্রয়োদশ শতাব্দীতে, এর দুজন শাসক শামস-উদ-দীন ইলতুতমিশ এবং তার পুত্র রুকন উদ্দিন ফিরুজ, রাজকীয় সিংহাসন অর্জন করে। ১৫৭১ সালে শহরটি পুড়ে যায় এবং প্রায় একশ বছর পরে শাহ জাহানের অধীনে শাসনকার্যের আসনটি সহসপুর-বিলারিতে স্থানান্তরিত হয়।  অধ্যাপক গোটি জন উল্লেখ করেছেন যে একটি প্রাচীন শিলালিপিতে এই শহরটির নামকরণ করা হয়েছিল "বেদামুথ" (बेदामूथ), (লখনউ জাদুঘরে শিলালিপিটি আছে)। তখন এই অঞ্চলটিকে পাঞ্চাল (पांचाल) বলা হত। শিলালিপির লিখন অনুসারে নগরের নিকটে একটি গ্রাম ছিল, যার নাম "ভাদাউনলাক" ছিল। মুসলিম ঐতিহাসিক রোজ খান লোধী বলেছিলেন, এখানে মহান সম্রাট অশোক বৌদ্ধ বিহার ও কেল্লা নির্মাণ করেন এবং তিনি এর নাম দিয়েছিলেন বুদ্ধমু। ভৌগোলিকভাবে বদায়ূঁ শহর পবিত্র গঙ্গা নদীর পাশে অবস্থিত।  অর্থনীতি ২০০৬ সালে পঞ্চায়েতি রাজ মন্ত্রক দেশের ২৫১টি বিশেষ তহবিলপ্রাপ্ত শহরগুলির মধ্যে বদায়ূঁকে অন্তর্ভুক্ত করেছিল (মোট ৬৪০টি জেলার মধ্যে)। এটি উত্তর প্রদেশের ৩৪টি জেলার মধ্যে একটি যা বর্তমানে পশ্চাৎপদ অঞ্চল অনুদান তহবিল প্রোগ্রাম (বিআরজিএফ) থেকে অনুদান পাচ্ছে।  বিভাগ সমূহ জেলাটি পাঁচটি তহশিল নিয়ে গঠিত: বদায়ূঁ, বিসৌলি, বিলসি, দাতাগঞ্জ এবং সহসওয়ান। এই জেলায় মোট ছয়টি বিধানসভা নির্বাচনী কেন্দ্র রয়েছে: বিসৌলি, সহসওয়ান, বিলসি, বুদৌন, শেখুপুর এবং দাতাগঞ্জ। এর মধ্যে শেখুপুর ও দাতাগঞ্জ আওলা লোকসভা কেন্দ্রের অংশ, বাকিরা বদায়ূঁ লোকসভা কেন্দ্রের অংশ।  জনসংখ্যার উপাত্ত ২০১১ সালের আদমশুমারি অনুসারে, বদায়ূঁ জেলার জনসংখ্যা ৩,৬৮১,৮৯৬ জন,://www.census2011.co.in/census/district/520- লাইবেরিয়া অথবা মার্কিন যুক্তরাষ্ট্রের ওক‌লাহোমার জনসংখ্যার প্রায় সমান।  তথ্যসূত্র  বহিঃসংযোগ  বিষয়শ্রেণী:উত্তরপ্রদেশের জেলা বিষয়শ্রেণী:ভারতের সংখ্যালঘু ঘনীভূত জেলা বিষয়শ্রেণী:বদায়ূঁ জেলা
আন্দ্রিয়া হেডে একজন গেম পরিকল্পক যিনি মূলত রোল-প্লেয়িং গেম নিয়ে কাজ করেছেন।   কর্মজীবন  ১৯৮৩ থেকে ১৯৮৪ সালের মধ্যে, একাধিক দফায় ছাঁটাইয়ের ফলে প্রায় ২০০ জন লোক টিএসআর ছেড়ে চলে যায়; এই কারণে আন্দ্রিয়া হেডে ২৩ জানুয়ারি, ১৯৮৪ সালে সিইও জন রিকেটস, মার্ক একরস, গে গোল্ডসবেরি ও'কিফ, গ্যালি সানচেজ, গ্যারি স্পিগল, কার্ল স্মিথ, স্টিফেন ডি. সুলিভান এবং মাইকেল উইলিয়ামসের সাথে মিলে গেম কোম্পানি পেসেসেটার গঠন করেন।    হেডে এবং ব্রুস নেসমিথ ড্রাগনস্ট্রাইক বোর্ড গেমটি তৈরি করেছিলেন, যা টিএসআর, ইনকর্পোরেটেড দ্বারা প্রকাশিত হয়েছিল।  হেডে, জেফ গ্রাবের ১৯৯২ সালের আরবি পরিবেশনার আল-কাদিমের শৈল্পিক নকশাও তত্ত্বাবধান করেছিলেন। Shannon Appelcline (2011). Designers & Dragons. Mongoose Publishing. ISBN 978-1-907702-58-7. তার ডিএন্ডডি নকশার কাজের মধ্যে রয়েছে মনস্ট্রাস কম্পেন্ডিয়াম স্পেলজ্যামার অ্যাপেন্ডিক্স (১৯৯০), ডার্কলর্ডস (১৯৯১), র‍্যাভেনলফ্ট ক্যাম্পেইন সেটিং, দ্বিতীয় সংস্করণ। (১৯৯৪), ডোমেইনস অফ ড্রেড (১৯৯৭)।   তথ্যসূত্র    বহিঃসংযোগ      বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:মার্কিন লেখিকা বিষয়শ্রেণী:২১শ শতাব্দীর মার্কিন নারী
মানিক সান্যাল (জন্ম ১৯৩৫ - মৃত্যু ২০১৭) ভারতের কমিউনিস্ট পার্টি (মার্ক্সবাদী) এর অন্তর্গত একজন ভারতীয় রাজনীতিবিদ ছিলেন। তিনি ১৯৮৪ এবং ১৯৮৯ সালে জলপাইগুড়ি থেকে ভারতের সংসদের নিম্নকক্ষ লোকসভায় নির্বাচিত হন।   তথ্যসূত্র    বহিঃসংযোগ    পার্লামেন্ট অফ ইন্ডিয়ার ওয়েবসাইটে অফিসিয়াল জীবনী সংক্রান্ত স্কেচ  বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:নবম লোকসভার সদস্য বিষয়শ্রেণী:অষ্টম লোকসভার সদস্য বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:২০১৭-এ মৃত্যু বিষয়শ্রেণী:১৯৩৫-এ জন্ম বিষয়শ্রেণী:উদ্ধৃতি শৈলীতে হিন্দি ভাষার উৎস (hi) বিষয়শ্রেণী:জলপাইগুড়ির ব্যক্তি
ছেংগারচর বাংলাদেশের দক্ষিণাঞ্চলের চট্টগ্রাম বিভাগের অন্তর্গত চাঁদপুর জেলায় অবস্থিত একটি শহর। প্রশাসনিকভাবে শহরটি মতলব উত্তর উপজেলার সদর। শহরটি মতলব উত্তর উপজেলার বৃহত্তম শহরাঞ্চল।  জনসংখ্যা বাংলাদেশ আদমশুমারী ২০১১ অনুযায়ী ছেংগারচর শহরের মোট জনসংখ্যা ৩৬,৬৯১  জন যার মধ্যে ১৮,০৯৩ জন পুরুষ এবং ১৮,৫৯৮ জন নারী। এ শহরের পুরুষ এবং নারী অনুপাত ৯৭। শহরে মোট হোল্ডিং সংখ্যা রয়েছে ৭,৮৮৪টি।  ভৌগোলিক উপাত্ত শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ১১ মিটার।  প্রশাসন ১৯৯৮ সালে ছেংগারচর শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে ছেংগারচর পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ৪১টি মহল্লায় বিভক্ত । ২৭.২৩ বর্গ কি.মি. আয়তনের ছেংগারচর শহরের এলাকাটি ছেংগারচর পৌরসভা দ্বারা পরিচালিত হয়।  শিক্ষা ব্যবস্থা ছেংগারচর শহরের স্বাক্ষরতার হার হলো শতকরা ৫৯.২ ভাগ।   তথ্যসূত্র   বিষয়শ্রেণী:বাংলাদেশের শহর বিষয়শ্রেণী:চট্টগ্রাম বিভাগের জনবহুল স্থান
অ্যারিলা বারার হলেন একজন মার্কিন অভিনেত্রী, যিনি হুলু মৌলিক ধারাবাহিক রানওয়েজ -এ গের্ট্রুড ইয়র্কেস চরিত্রে অভিনয় করার জন্য সবচেয়ে বেশি পরিচিত।   জীবনের প্রথমার্ধ  বারারের বাবা-মা মেক্সিকান ইহুদি।  তার বড় বোন লিব বারের   একজন অভিনেত্রীও।   ব্যক্তিগত জীবন  ৩ নভেম্বর, ২০১৬-এ, বারার একটি টুইটার স্ট্যাটাস আপডেটে মাধ্যমে প্রকাশ্যে বেরিয়ে আসে তিনি একজন লেসবিয়ান ।     তথ্যসূত্র    বহিঃসংযোগ      বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর মার্কিন ইহুদি বিষয়শ্রেণী:হিস্পানিক ও লাতিন আমেরিকান অভিনেত্রী বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:মার্কিন ইহুদি অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:রুশ ইহুদি বংশোদ্ভূত মার্কিন ব্যক্তি বিষয়শ্রেণী:মার্কিন শিশু অভিনেত্রী বিষয়শ্রেণী:২১শ শতাব্দীর মার্কিন সঙ্গীতশিল্পী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি বিষয়শ্রেণী:লেসবিয়ান ইহুদি বিষয়শ্রেণী:মার্কিন লেসবিয়ান অভিনেত্রী বিষয়শ্রেণী:মেক্সিকান বংশোদ্ভূত মার্কিন অভিনেত্রী বিষয়শ্রেণী:মেক্সিকান-ইহুদি বংশোদ্ভূত মার্কিন ব্যক্তি বিষয়শ্রেণী:লস অ্যাঞ্জেলেসের অভিনেত্রী বিষয়শ্রেণী:১৯৯৮-এ জন্ম
আসিয়া ফতেহ লোহানী প্রযোজিত ও পরিচালিত ১৯৬০ সালের বাংলাদেশী নাট্য চলচ্চিত্র। নাজির আহমদের কাহিনী ও সংলাপে ছবিটির চিত্রনাট্য লিখেছেন ফতেহ লোহানী। ছবিটি পূর্বাণী চিত্রের ব্যানারে প্রযোজিত ও পাকিস্তান ফিল্ম ইনস্টিটিউটের ব্যানারে পরিবেশিত হয়। এতে নাম ভূমিকায় অভিনয় করেছেন সুমিতা দেবী এবং অন্যান্য ভূমিকায় অভিনয় করেছেন শহীদ, কাজী খালেক, ভবেশ মুখোপাধ্যায় ও মাধুরী চট্টোপাধ্যায়।  চলচ্চিত্রটি ১৯৬০ সালের ৪ এপ্রিল তৎকালীন পূর্ব পাকিস্তানে মুক্তি পায়। ছবিটি শ্রেষ্ঠ বাংলা চলচ্চিত্র হিসেবে তৎকালীন পাকিস্তান সরকার প্রদত্ত প্রেসিডেন্ট পুরস্কার লাভ করে।   কুশীলব    সুমিতা দেবী - আসিয়া  রুবি - কিশোরী আসিয়া  শহীদ - মসু মিয়া  মুজাহিদুল ইসলাম সেলিম - কিশোর মসু  কাজী খালেক - শিকদার সাহেব  রণেন কুশারী - তাজুদ্দি  ভবেশ মুখোপাধ্যায় - মনিরুদ্দি, আসিয়ার বাবা  মাধুরী চট্টোপাধ্যায়  সিতারা বেগম - আসিয়ার মা  শিরীন বেগম - ভৈরবী  মেসবাহ উদ্দিন  সোনা মিয়া  কানন  শবনম - নৃত্যশিল্পী  কামাল লোহানী - নৃত্যশিল্পী  জ্যাকব - নৃত্যশিল্পী  আলতামাস আহমেদ - নৃত্যশিল্পী  আনোয়ার - নৃত্যশিল্পী   নির্মাণ  তৎকালীন শিল্পমন্ত্রী শেখ মুজিবুর রহমান ১৯৫৭ সালের ৩ এপ্রিল আইন পরিষদে পূর্ব পাকিস্তান চলচ্চিত্র উন্নয়ন বিল উত্থাপন করেন। এই বিল অনুমোদিত হলে ১৯৫৯ সালে পূর্ব পাকিস্তান চলচ্চিত্র উন্নয়ন সংস্থা প্রতিষ্ঠিত হয়। পূর্ব পাকিস্তান চলচ্চিত্র উন্নয়ন সংস্থা থেকে প্রথম যে চারটি চলচ্চিত্র নির্মাণের কাজ শুরু হয় এটি তাদের একটি। পরিচালক ফতেহ লোহানী আসিয়ার পাশাপাশি আকাশ আর মাটি চলচ্চিত্রের কাজ শুরু করেন। আকাশ আর মাটি ছবিটি মুক্তি পায় ১৯৫৯ সালে এবং আসিয়া মুক্তি পায় দেড় বছর পর ১৯৬০ সালে।   সঙ্গীত  আসিয়া চলচ্চিত্রের সুরারোপ করেছেন আব্বাসউদ্দীন আহমদ এবং সঙ্গীত পরিচালনা করেছেন সমর দাস ও আব্দুল আহাদ। গানে কণ্ঠ দিয়েছেন ফেরদৌসী রহমান, মাহবুবা রহমান, হুসনা বানু খানম, মুস্তাফা জামান আব্বাসী, রওশন আরা, শামসুন্নাহার করিম। এছাড়া জারিগানে কণ্ঠ দিয়েছেন আব্দুল হালিম ও হাজেরা বিবি।   পুরস্কার  প্রেসিডেন্ট পুরস্কার  বিজয়ী: শ্রেষ্ঠ বাংলা চলচ্চিত্র - আসিয়া   আরও দেখুন   ১৯৬০ সালের বাংলাদেশী চলচ্চিত্রের তালিকা   তথ্যসূত্র    বহিঃসংযোগ       বিষয়শ্রেণী:বাংলা ভাষার চলচ্চিত্র বিষয়শ্রেণী:১৯৬০-এর চলচ্চিত্র বিষয়শ্রেণী:১৯৬০-এর দশকের নাট্য চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী সাদাকালো চলচ্চিত্র বিষয়শ্রেণী:পাকিস্তানি চলচ্চিত্র বিষয়শ্রেণী:পাকিস্তানি নাট্য চলচ্চিত্র বিষয়শ্রেণী:পাকিস্তানি সাদাকালো চলচ্চিত্র বিষয়শ্রেণী:ফতেহ লোহানী পরিচালিত চলচ্চিত্র বিষয়শ্রেণী:আব্বাসউদ্দীন আহমদ সুরারোপিত চলচ্চিত্র বিষয়শ্রেণী:১৯৬০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার পাকিস্তানি চলচ্চিত্র বিষয়শ্রেণী:বাংলাদেশী নাট্য চলচ্চিত্র
হুইটনি হোয়াইট, ইউটিউব-এ Naptural85 হিসেবে পরিচিত, হচ্ছেন একজন ভ্লগার, ব্লগার, প্রাকৃতিক চুল উৎসাহী, এবং উদ্যোক্তা। তিনি তার প্রথম ভিডিও "নেচারাল হেয়ার জার্নি" থেকে তার গল্প শেয়ার করা শুরু করেন, যেটিতে দেখা যায় তার সংক্রমিত চুল থেকে স্বাভাবিক প্রাকৃতিক চুলের রুপান্তর।   পটভূমি  হুইটনি হোয়াইট ছিলেন বিশেষত গ্রাফিক নকশায় কলেজে একজন স্টুডিও আর্টের প্রধান।   যদিও শুরুর ভিডিওগুলি পোস্ট করা হতো কেবল অন্যদেরকে সাহায্য করার এবং পরিত্রাণকে থেকে মুক্ত করার জন্য, হুইটনির ইউটিউব চ্যানেল “Naptural85” এর এখন নয় লক্ষাধিক সাবস্ক্রাইবার এবং মিলিয়নের অধিক ভিউ রয়েছে। তার গল্প একই বা অনুরূপ ধরনের চুলের মহিলাদেরও অনুপ্রাণিত করতে থাকে। তিনি তার দ্বিতীয় এবং তৃতীয় ইউটিউব চ্যানেল DearNaptural85 এবং WhitneyWhite এর মাধ্যমে তার অনুসরণকারীদের সাথে তার জীবনধারা ভাগ করে নেন।  ইউটিউব-এ Naptural85 হিসেবে পরিচিত, হোয়াইট সম্প্রদায়ের কাছে প্রাকৃতিক চুলের সমস্যার সম্মুখীন বর্তমান বিষয় সংক্রান্ত তথ্যের নির্ভরযোগ্য উৎস। তিনি ক্যারল'স ডটার এর মতো প্রধান ব্রান্ডের সাথে কাজ করেছেন কালো চুলের জগতে তিনি অন্যতম ব্যক্তি।  Naptural85 ব্যান্ডটি প্রাকৃতিক চুলের যত্নের জন্য পরিচিত, এগুলোর মধ্যে রয়েছে চুলের শৈলী, শুষ্ক চুলের যত্ন, এবং শিল্প জ্ঞান। আগস্ট ২০১৫-এ, হোয়াইট বিজনেস ইনসাইডার এর অ্যালানা ইজোলা কর্তৃক তিনি "প্রাকৃতিক চুলের আন্দোলনের" মিশেল প্যান হিসাবে উল্লেখিত হয়েছেন। ডোমিনিক ডোভস এবং কেলি রোল্যান্ড এর মতো বিখ্যাত ব্যক্তিত্ব তার কাজের প্রশংসা করেছেন। তার প্রাকৃতিক চুলের শৈলী এবং চুলের রুটিনগুলি  কোঁকড়া চুলের নারীদের তাদের সুন্দর চুলকে ভালবাসতে এবং বজায় রাখতে সাহায্য করেছে।  অক্টোবর ২০১৮-এ, তার বোন তাফেতা হোয়াইটের সাথে  "ম্যালানিন" নামে একটি প্রাকৃতিক হেয়ার কেয়ার লাইন চালু করেন।   খবরের শিরোনাম  হুইটনি হোয়াইট ও তার চ্যানেল Naptural85 অনেকগুলো খবরের শিরোনাম হয়েছেন: এসেন্স.কম,  ইনস্টাইল, এবোনি এবং গ্লামার ইত্যাদির।   পুরস্কার   বিফ্যাব সেরা চুলের ব্লগার ২০১৪  সেরা প্রাকৃতিক চুলের ব্লগ ২০১৫   তথ্যসূত্র    বহিঃসংযোগ   naptural85.com   naptural85 YouTube Channel  বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:নারী ইউটিউবার বিষয়শ্রেণী:রোড আইল্যান্ডের ইউটিউবার বিষয়শ্রেণী:সৌন্দর্য ও মেকআপ ইউটিউবার বিষয়শ্রেণী:২০০৯-এ চালু ইউটিউব চ্যানেল বিষয়শ্রেণী:নারী ব্লগার বিষয়শ্রেণী:২১শ শতাব্দীর মার্কিন নারী বিষয়শ্রেণী:ভিডিও ব্লগার বিষয়শ্রেণী:আফ্রিকান-মার্কিন ব্যক্তি বিষয়শ্রেণী:মার্কিন ব্লগার বিষয়শ্রেণী:১৯৮৫-এ জন্ম বিষয়শ্রেণী:২১শ শতাব্দীর মার্কিন লেখিকা বিষয়শ্রেণী:মার্কিন নারী ভিডিও ব্লগার
মোহাম্মদ ইকবাল খান () একজন পাকিস্তানি রাজনীতিবিদ যিনি ফেব্রুয়ারি ২০২৪ সাল থেকে পাকিস্তানের জাতীয় পরিষদের সদস্য হিসেবে দায়িত্ব পালন করছেন। এর আগে তিনি আগস্ট ২০১৩ থেকে ২০ জানুয়ারি ২০২৩ পর্যন্ত জাতীয় পরিষদের সদস্য ছিলেন।   রাজনৈতিক জীবন  আফ্রিদি ২০১৮ সালের পাকিস্তানের সাধারণ নির্বাচনে পাকিস্তান তেহরিক-ই-ইনসাফ (পিটিআই) প্রার্থী হিসেবে এনএ-৪৪ (উপজাতীয় এলাকা-৫) আসন থেকে জাতীয় পরিষদের সদস্য নির্বাচিত হন। তিনি ১২,৫৩৭ ভোট পান এবং হামিদ উল্লাহ জান আফ্রিদিকে পরাজিত করেন।   তথ্যসূত্র   বিষয়শ্রেণী:পাকিস্তান তেহরিক-ই-ইনসাফ এমএনএ অসম্পূর্ণ বিষয়শ্রেণী:জীবিত ব্যক্তি বিষয়শ্রেণী:১৯৭০-এ জন্ম বিষয়শ্রেণী:পাকিস্তান জাতীয় পরিষদ সদস্য ২০১৮-২০২৩ বিষয়শ্রেণী:পাকিস্তান জাতীয় পরিষদ সদস্য ২০২৪-২০২৯ বিষয়শ্রেণী:পাকিস্তান তেহরিক-ই-ইনসাফের রাজনীতিবিদ
thumb|লরেটো কলেজ, কলকাতা লরেটো কলেজ হল ভারত রাষ্ট্রের কলকাতা শহরের একটি ক্যাথলিক মহিলা কলেজ। এই কলেজ কলকাতা বিশ্ববিদ্যালয়ের অনুমোদিত এবং এখানে উদার কলাবিদ্যা ও বিজ্ঞানে নজর দেওয়া হয়। ১৯১২ খ্রিস্টাব্দে এই কলেজ আশীর্বাদপ্রাপ্ত ভার্জিন মেরি ইনস্টিটিউটের ধর্মীয় আদেশের ওপর ভিত্তি করে প্রতিষ্ঠিত হয়েছিল। ২০১২ খ্রিস্টাব্দে লরেটো কলেজের শতবর্ষ পূর্ণ হয়েছে। এই কলেজের অঙ্গন সবুজ গাছগাছালিতে মোড়া এবং এখানে টেনিস খেলার কোর্টও আছে। ২০১২ খ্রিস্টাব্দের জানুয়ারিতে জাতীয় মূল্যায়ন ও স্বীকৃতি পরিষদ কর্তৃক 'এ' ক্রমতালিকায় স্থান দেওয়া হয়েছে।     স্নাতকোত্তর নতুন বিভাগ   ২০১৬ খ্রিস্টাব্দে লরেটো কলেজের ১০৪ বছরের পূর্তিতে স্নাতকোত্তর বিভাগের জন্যে ভবনের একটা পুরো তল বরাদ্দ করা হয়। নতুন স্নাতকোত্তর বিভাগটার নাম হল 'মেরি ওয়ার্ড - লেডি অরুণা পাল উইং'। সেখানে এমএ পাঠক্রমের ক্লাস হচ্ছে এবং ওই বিভাগের জন্যে আলাদা একটা গ্রন্থাগারের ব্যবস্থাও করা হয়েছে।   বিশিষ্ট প্রাক্তনীগণ    ভারতী মুখোপাধ্যায় - আমেরিকান লেখক   মুনমুন সেন - বলিউড অভিনেত্রী   রুচিরা গুপ্ত - সামাজিক সক্রিয় কর্মী   শায়েস্তা সোহরাওয়ার্দী ইকরামউল্লাহ - পাকিস্তানি রাজনীতিবিদ, কূটনীতিক ও লেখক   জায়েব-উন-নিসা হামিদুল্লাহ - পাকিস্তানি সাংবাদিক, সম্পাদক এবং নারীবাদী   অনসূয়া মজুমদার - বাঙালি অভিনেত্রী   আরো দেখুন    কলকাতা বিশ্ববিদ্যালয় কর্তৃক অনুমোদিত কলেজগুলির তালিকা   ভারতের শিক্ষা ব্যবস্থা  পশ্চিমবঙ্গে শিক্ষা   তথ্যসূত্র    বহির্সংযোগসমূহ    সরকারি ওয়েবসাইট  বিষয়শ্রেণী:পশ্চিমবঙ্গের শিক্ষাপ্রতিষ্ঠান বিষয়শ্রেণী:কলকাতার বিশ্ববিদ্যালয় ও কলেজ বিষয়শ্রেণী:১৯১২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:কলকাতা বিশ্ববিদ্যালয়ের অধিভুক্ত বিষয়শ্রেণী:কলকাতার কলেজ বিষয়শ্রেণী:পশ্চিমবঙ্গের মহিলা বিশ্ববিদ্যালয় ও কলেজ বিষয়শ্রেণী:ভারতের ক্যাথলিক বিশ্ববিদ্যালয় ও কলেজ বিষয়শ্রেণী:১৯১২-এ ভারতে প্রতিষ্ঠিত
দীঘিনালা বাংলাদেশের খাগড়াছড়ি জেলার অন্তর্গত দীঘিনালা উপজেলার একটি ইউনিয়ন।   অবস্থান ও সীমানা  দীঘিনালা উপজেলার মধ্যাংশে দীঘিনালা ইউনিয়নের অবস্থান। এ ইউনিয়নের উত্তরে বাবুছড়া ইউনিয়ন, পশ্চিমে বোয়ালখালী ইউনিয়ন, দক্ষিণে কবাখালী ইউনিয়ন এবং পূর্বে রাঙ্গামাটি জেলার বাঘাইছড়ি উপজেলার সাজেক ইউনিয়ন অবস্থিত।   জনসংখ্যার উপাত্ত  ২০২২ সালের পরিসংখ্যান অনুযায়ী ইউনিয়নের জনসংখ্যা ১৪,৮৬৬জন। এর মধ্যে ১৪,৪০৮জন বৌদ্ধ, ৯৫জন মুসলিম, ৩৬জন হিন্দু, ২৭জন খ্রিস্টান।https://bbs.portal.gov.bd/site/page/b432a7e5-8b4d-4dac-a76c-a9be4e85828c   প্রশাসনিক কাঠামো  দীঘিনালা ইউনিয়ন দীঘিনালা উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম দীঘিনালা থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।   খাল ও নদী  দীঘিনালা ইউনিয়নের মধ্য দিয়ে প্রবাহিত হচ্ছে মাইনী নদী।   হাট-বাজার  দীঘিনালা ইউনিয়নের প্রধান হাট-বাজার হল দীঘিনালা থানা বাজার। আরো আছে, ১.বড়াদম বাজার।(শুক্রবার) ২.আনন্দ বাজার।(বুধবার)   দর্শনীয় স্থান   ত্রিপুরা মহারাজ গোবিন্দ মাণিক্য কর্তৃক খননকৃত দীঘি   আরও দেখুন   দীঘিনালা উপজেলা  দীঘিনালা থানা  খাগড়াছড়ি জেলা   তথ্যসূত্র    বহিঃসংযোগ   বিষয়শ্রেণী:দীঘিনালা উপজেলার ইউনিয়ন